  Виталий Пронин Шаерысьтымы пичи городъёсысь театръёсты азинтон вылысь федерал бюджетысь висъямын 7 миллион 695 сюрс манет.  Со мыноз Сарапулысь но Глазовысь муниципал театръёсы. Та городъёсын 300 сюрслэсь ӧжытгес калык улэ. Ӵапак таӵе городъёсысь театръёслы нимысьтыз программая федерал  бюджетысь коньдон висъяське.- Кылем арын ми ас кужыменымы юрттыны быгатӥм Ижысь «Молодой человек» театрлы. Табере со азьвыл «Удмуртия» кинотеатрлэн юртаз интыяське, - вера лулчеберетъя но туризмъя министр Владимир Соловьёв. - Сарапулысь драмая театрлы но Глазовысь «Парафраз» театръёслы куд-ог аппаратура басьтыны быгатӥм.Вераны кулэ, Глазовысь «Парафраз» театр, конкурс пыр ортчыса, шедиз «Зарни маска» фестивале. Со бадӟым дан. Та фестивале муниципальной театръёс пӧлысь ӧжытэз гинэ сюро, пусйиз министр.УД Туспуктэм: glazov-news.ru  